
REGULAMENTUL DE ACORDARE A BURSELOR ELEVILOR DIN

CAPITOLUL I- Dispoziții generale

Art. 1. Elevii de la cursurile cu frecvență din învățământul preuniversitar de stat pot beneficia de burse acordate din sumele defalcate din unele venituri ale bugetului de stat.

Art. 2. Acordarea burselor menționate la art. 1 reprezintă o formă de sprijin material, vizând atât protecția socială, cât și stimularea elevilor care obțin rezultate foarte bune la învățătură și disciplină.

Art. 3.

(1) Bursele se acordă din bugetele locale ale unităților administrativ-teritoriale de care aparțin unitățile de învățământ preuniversitar, potrivit prevederilor art. 105 alin. (2) din Legea educației naționale nr. 1/2011.

(2) Bursele se acordă în limita fondurilor aprobate cu această destinație.

Art. 4. Cuantumul unei burse acordate din sumele defalcate din unele venituri ale bugetului de stat și numărul acestora se stabilesc anual prin hotărâre a consiliului local la propunerea Consiliului de Administrație al unității școlare.

CAPITOLUL II - Criterii generale de acordare a burselor

Art. 5. Bursele de care pot beneficia elevii de la cursurile cu frecvență din învățământul preuniversitar de stat, numite în continuare burse, sunt: burse de performanță, burse de merit, burse de studiu și burse de ajutor social.

Art. 6.

(1) Bursele de performanță se acordă elevilor care se încadrează în cel puțin unul din cazurile următoare:

a) au obținut locurile I, II sau III naționale ale olimpiadelor și concursurilor școlare naționale organizate de Ministerul Educației, Naționale, denumit în continuare MEN;

b) s-au calificat în loturile de pregătire organizate de MEN pentru competițiile naționale și internaționale;

c) au obținut locurile I, II sau III la etapele naționale ale competițiilor/concursurilor cultural artistice, cu caracter sportiv sau cu caracter tehnico-științific, de nivel național, organizate de

(2) Lista olimpiadelor și concursurilor naționale, precum și lista competițiilor/concursurilor pentru care se acordă bursele de performanță menționate la alin.(l) va fi actualizată și va fi făcută publică de MEN, anual, până la data de I octombrie.

(3) Bursele de performanță obținute în baza prevederilor alin.(l) se acordă pe perioada anului școlar care urmează anului în care s-au obținut rezultatele menționate la alin.(l).

(4) În perioada de acordare a bursei, elevii pot pierde bursa dacă nota la purtare într-un semestru este mai mică decât 10 și dacă nu au absențe nemotivate.

Art. 7. Bursele de merit și bursele de studiu se acordă elevilor de la cursurile cu frecvență din învățământul preuniversitar de stat, în funcție de rezultatele obținute la învățătură

1. Bursele de merit se acordă elevilor din clasele V-XII care se încadrează în cel puțin unul din cazurile următoare:

a) au rezultate deosebite la învățătură: au obținut media generală minim 8,50 și nota 10 la purtare în anul școlar anterior, respectiv în primul semestru al anului școlar, pentru elevii aflați în clasele de început ale învățământului gimnazial, liceal și profesional;
b) au obținut locurile I, II sau III la etapele județene ale olimpiadelor și concursurilor școlare naționale organizate de MEN;

c) au obținut locurile I, II sau III la etapele județene ale competițiilor/concursurilor cultural artistice, cu caracter sportiv sau cu caracter tehnico-științific, de nivel național, organizate de MEN.

· Bursele de merit se acordă începând cu semestrul al II-lea, pentru elevii aflați în clasele de început ale învățământului gimnazial, liceal și profesional respectiv începând cu semestrul I, pentru elevii aflați în celelalte clase ale învățământului gimnazial, liceal și profesional.

 Lista elevilor care beneficiază de bursele de merit este revizuită semestrial, în funcție de modificările intervenite în situația școlară a elevilor.

Lista olimpiadelor și concursurilor naționale precum și a competițiilor/concursurilor cultural - artistice, cu caracter sportiv sau cu caracter tehnico-științific, pentru care se acordă bursele de merit menționate la alin.(l) lit. b) sau lit. c) va fi actualizată și va fi făcută publică de MEN, anual, până la data de I octombrie.

 Bursele de merit obținute în baza prevederilor alin. (l) lit. b) sau lit. c) se acordă pe perioada anului școlar care urmează anului în care s-au obținut rezultatele menționate la alin.(l) lit. b) sau lit. c).

 În perioada de acordare a bursei, elevii pot pierde bursa dacă nota la purtare este mai mică decât 10 si dacă au peste 15 absente nemotivate.

2. Bursa de studiu se acordă elevilor care provin din familii cu un venit lunar mediu pe membru de familie pe ultimele 3 luni cel mult egal cu salariul minim pe economie și care îndeplinesc simultan condițiile: au media generală peste 9,70 și nota 10 la purtare în semestrul anterior celui în care se acordă bursa, nu au absențe nemotivate, dar nu mai mult de 6% din numărul elevilor unității de învățământ.

· Bursele de studiu sunt revizuite semestrial, în funcție de modificările intervenite în veniturile nete lunare ale familiei si în situația școlară a elevilor.

 Bursele de studiu se acordă începând cu semestrul al II-lea, pentru elevii aflați în clasele de început ale învățământului gimnazial, liceal și profesional, respectiv începând cu semestrul I, pentru elevii aflați în celelalte clase ale învățământului gimnazial, liceal și profesional.

Art. 8. Bursele de ajutor social se acordă elevilor, la cerere, în funcție de situația materială a familiei sau a susținătorilor legali.

· Bursele de ajutor social se acordă la începutul anului școlar și sunt revizuite semestrial, în funcție de modificările intervenite în veniturile nete lunare ale familiei.
· Pot păstra bursa elevii promovați și cu nota 10 la purtare și fără 15 absențe nemotivate. Bursele de ajutor social se acordă următoarelor categorii de elevi înscriși la cursurile cu frecvență din învățământul preuniversitar de stat:
a) orfani sau bolnavi de TBC si care se afla în evidența dispensarelor școlare ori bolnavi de diabet, boli maligne, sindromuri de malabsorbție grave, insuficiențe renale cronice, astm bronșic, epilepsie, cardiopatii congenitale, hepatita cronică, glaucom, miopie gravă, boli imunologice sau infestați cu virusul HIV ori bolnavi de SIDA sau care suferă de poliartrită juvenilă, spondilita anchilozantă ori reumatism articular, handicap locomotor, tulburări din spectrul autist, boli hematologice ( hemofilie, talasemie etc.), surditate, fibroză chistica și cu orice alte boli cronice pe care Consiliile de administrație ale unităților de învățământ preuniversitar le pot lua în considerare. Acordarea burselor pentru motive medicale se face pe baza certificatului eliberat de medicul specialist și avizat de medicul de familie/medicul de la cabinetul școlar.

b) elevi proveniți din familii care îndeplinesc în mod cumulat următoarele condiții:

1. nu realizează un venit net mediu lunar, pe ultimele 12 luni, pe membru de familie, mai mare de

50% din salariul minim net pe economie;

2. nu dețin terenuri agricole cu o suprafață mai mare de 20.000 mp, în zonele colinare și de șes, și de 40.000 mp, în zonele montane.

 Pentru obținerea bursei de ajutor social, părinții/tutorii legal instituiți/reprezentanții legali ai elevilor minori depun la comisia de atribuire a burselor din unitatea de învățământ, în termenul stabilit de aceasta, o cerere însoțită de acte care dovedesc dreptul de acordare a bursei de ajutor social.

 Pentru determinarea venitului mediu net lunar pe membru de familie se vor depune acte doveditoare, în primele 10 zile lucrătoare ale fiecărui semestru.

 La stabilirea venitului mediu net lunar pe membru de familie, se iau în calcul toate veniturile cu caracter permanent realizate de membrii familiei, inclusiv alocația suplimentară pentru copii.

CAPITOLUL III - Dispoziții finale

Art. 9. Bursele se acordă în fiecare an școlar, pe perioada cursurilor școlare - elevii cu cerințe educaționale speciale pot obține bursa de studiu/ merit/ performanță, indiferent dacă beneficiază si de o măsura de protecție socială.
Art. 10 Bursele de ajutor social se acordă și pe perioada vacanțelor școlare pentru elevii prevăzuți la art. 8, în următoarele situații:

a) elevilor care au promovat anul școlar sau celor care la sfârșitul anului școlar sunt corigenți la o singură disciplină de învățământ și au media anuală 10 la purtare;

b) elevilor declarați repetenți din motive medicale, dovedite prin documente medicale.

Art. 11 Criteriile specifice de acordare a burselor de performanță, a burselor de merit, a burselor de studiu și a celor de ajutor social se stabilesc anual în consiliile de administrație ale unităților de învățământ, în limitele fondurilor repartizate și în raport cu integralitatea efectuării de către elevi a activităților școlare.

Art. 12 Nu pot constitui criterii de acordare/neacordare a burselor: religia, rasa, sexul, apartenența politică a elevului sau a familiei acestuia, apartenența la organizații legal constituite, studiile efectuate în străinătate, precum și accesul la burse din alte surse.


Art. 13 Cuantumul burselor de performanță, a burselor de merit, a burselor de studiu și a celor de ajutor social se stabilesc de către Consiliul Local, în limitele fondurilor repartizate și în raport cu integralitatea efectuării de către elevi a activităților școlare.

Art. 14 Plata burselor se asigură de către Liceul Tehnologic ,,Sfântu Nicolae” Deta, în calitate de ordonator terțiar de credite, pe baza de document justificativ ( listă de plată).

Acte necesare

1. BURSELE DE PERFORMANȚĂ

Acte necesare: 
-cerere;
-copie xerox după diplomă obținută;


- nota 10 la purtare.
2. BURSELE DE MERIT

Acte necesare:


· tabel nominal/clasă cu media generală din anul precedent și nota la purtare semnat de către diriginte.

3.BURSELE DE STUDIU- se acordă la cerere
 Acte necesare:

· cerere;
· copia actului de identitate al elevului;
· copii xerox certificate de naștere sau acte de identitate, după caz, ale celorlalți membri ai familiei;
· acte doveditoare în original privind veniturile cu caracter permanent ale membrilor familiei pe ultimele trei luni (adeverință salariat/pentru fiecare membru) anterioare depunerii dosarului, inclusiv alocația suplimentara pentru copii.
4. BURSELE DE AJUTOR SOCIAL - se acorda la cerere 
Acte necesare:

Orfani 
-cerere;
· copia certificatului de naștere și a actului de identitate al elevului, daca acesta exista;
· copii ale certificatelor de deces.
Bolnavi

· cerere;
· copia certificatului de naștere și a actului de identitate al elevului, daca acesta existĂ;
-certificatului medical eliberat de medicul specialist și avizat de medicul de familie sau de medicul de la cabinetul școlar.
Burse sociale

-cerere;
· copia actului de identitate al elevului;
· copii xerox certificate de naștere sau acte de identitate, după caz, ale celorlalți membri ai familiei;
· acte doveditoare în original privind veniturile nete pe ultimele 12 luni (adeverință salariat ), anterioare depunerii dosarului;
· act doveditor în original cu terenurile agricole deținute;
· act doveditor în original privind veniturile înregistrate de la ANAF;

Toate bursele sunt condiționate, respectiv: elevul trebuie să fie promovat și să aibă media 10 la purtare.

CUANTUMUL BURSELOR

1. Bursele de performanță se acordă elevilor care se încadrează în cel puțin unul din cazurile următoare:
 a) au obținut locurile I, II sau III naționale ale olimpiadelor și concursurilor școlare naționale organizate de Ministerul Educației Naționale, denumit în continuare MEN; 
b) s-au calificat în loturile de pregătire organizate de MEN pentru competițiile naționale și internaționale; 
c) au obținut locurile I, II sau III la etapele naționale ale competițiilor/concursurilor cultural - artistice, cu caracter sportiv sau cu caracter tehnico-științific, de nivel național, organizate de MEN, în cuantum de 200 lei/lună.

2. Bursele de merit se acordă elevilor din clasele V- XII care se încadrează în cel puțin unul din cazurile următoare:
 a) au rezultate deosebite la învățătură: au obținut media generală minim 8,50 și nota 10 la purtare în anul școlar anterior, respectiv în primul semestru al anului școlar, pentru elevii aflați în clasele de început de ciclu școlar; 
b) au obținut locurile I, II sau III la etapele județene ale olimpiadelor și concursurilor școlare naționale organizate de MEN; 
c) au obținut locurile I, II sau III la etapele județene ale competițiilor/concursurilor cultural - artistice, cu caracter sportiv sau cu caracter tehnico-științific, de nivel național, organizate de MEN, în cuantum de 100 lei/ lună.

3. Bursa de studiu se acordă elevilor care provin din familii cu un venit lunar mediu pe membru de familie pe ultimele 3 luni cel mult egal cu salariul minim pe economie și care îndeplinesc simultan condițiile: au media generală peste 9,70 și nota 10 la purtare în semestrul anterior celui în care se acordă bursa, nu au absente nemotivate, dar nu mai mult de 6% din numărul elevilor unitătii de învățământ, în cuantum de 100 lei/ lună.


4.Bursele de ajutor social se acordă la cerere, următoarelor categorii de elevi:

a) orfani sau bolnavi de TBC si care se afla in evidenta dispensarelor școlare ori bolnavi de diabet, boli maligne, sindromuri de malabsorbție grave, insuficiențe renale cronice, astm bronșic, epilepsie, cardiopatii congenitale, hepatita cronica, glaucom, miopie grava, boli imunologice sau infestați cu virusul HIV ori bolnavi de SIDA sau care suferă de poliartrita juvenila, spondilita anchilozanta ori reumatism articular, handicap locomotor, tulburări din spectrul autist, boli hematologice ( hemofilie, talasemie etc.), surditate, fibroză chistica și cu orice alte boli cronice pe care Consiliile de administrație ale unităților de învățământ preuniversitar le pot lua în considerare; acordarea burselor pentru motive medicale se face pe baza certificatului eliberat de medicul specialist și avizat de medicul de familie/medicul de la cabinetul școlar.

b) elevi proveniți din familii care îndeplinesc în mod cumulat următoarele condiții:

      -nu realizează un venit net mediu lunar, pe ultimele 12 luni, pe membru de familie, mai mare de 50% din salariul minim net pe economie;
      -nu dețin terenuri agricole cu o suprafață mai mare de 20.000 mp, în zonele colinare și de șes, și de 40.000 mp, în zonele montane, în cuantum de 100 lei/ lună.

